 Ọpụpụ 3  Mozis wee ghọọ onye na-azụ ìgwè ewu na atụrụ Jetro, onye nchụàjà Midian, bụ nna nwunye ya. Ka o du ìgwè ewu na atụrụ ahụ na-aga nebe ọdịda anyanwụ nala ịkpa ahụ, o mesịrị bịarute nugwu nke ezi Chineke, na Horeb.Mmụọ ozi Jehova wee pụta ìhè nihu ya nire ọkụ netiti otu osisi ogwu. Ka ọ nọ na-ele anya, lee, ọkụ nọ na-enwu nosisi ogwu ahụ ma o reghị osisi ogwu ahụ.Mozis wee sị: Ka m gagodị leruo oké ihe ịtụya a anya, iji mara ihe mere na ọkụ adịghị ere osisi ogwu a.Mgbe Jehova hụrụ na ọ tụgharịrị iji leruo ya anya, ozugbo ahụ Chineke si netiti osisi ogwu ahụ kpọọ ya òkù, sị: Mozis! Mozis! o wee sị: Lee m.O wee sị: Abịala nso nebe a. Yipụ akpụkpọ ụkwụ gị, nihi na ebe i guzo bụ ala nsọ.O wee gaa nihu ịsị: Abụ m Chineke nke nna gị, Chineke Ebreham, Chineke Aịzik na Chineke Jekọb. Mozis wee wepụ ihu ya, nihi na egwu tụrụ ya ile ezi Chineke anya.Jehova kwukwara, sị: Nezie, ahụwo m ahụ a na-emekpa ndị m bụ ndị nọ nIjipt, anụwokwa m mkpu ákwá ha na-eti nihi ndị na-amanye ha ịrụ ọrụ; nihi na m maara nnọọ ihe mgbu ha na-enwe.M na-agbada ịga napụta ha naka ndị Ijipt nakwa ịkpọpụta ha nala ahụ kpọga ha nala dị mma, dịkwa obosara, nala nke mmiri ara ehi na mmanụ aṅụ na-eru na ya, nógbè ndị Ke na ndị Het na ndị Amọraịt na ndị Perizaịt na ndị Haịvaịt nakwa ndị Jibọs.Lee! mkpu ákwá ụmụ Izrel na-eti eruwo m ntị, ahụwokwa m mmegbu ndị Ijipt na-emegbu ha.Ugbu a, bịa ka m ziga gị ka ị gakwuru Fero, ị ga-akpọpụtakwa ndị m bụ ụmụ Izrel nIjipt.Otú ọ dị, Mozis gwara ezi Chineke, sị: Ònye ka m bụ nke na m ga-agakwuru Fero, nke na m ga-akpọpụtakwa ụmụ Izrel nIjipt?O wee sị: Nihi na m ga-anọnyere gị, nke a ga-abụkwara gị ihe ịrịba ama na ọ bụ m zigara gị: Mgbe ị kpọpụtasịrị ndị m nIjipt, unu ga-ejere ezi Chineke ozi nugwu a.Ma Mozis gwara ezi Chineke, sị: Ọ bụrụkwanụ na mụ abịakwute ụmụ Izrel, m wee sị ha, Chineke nna nna unu hà ezitewo m ka m bịakwute unu, ha ewee sị m, Gịnị bụ aha ya? Gịnị ka m ga-agwa ha?Chineke wee gwa Mozis, sị: M M . O kwukwara, sị: Nke a bụ ihe ị ga-agwa ụmụ Izrel, M GA-ABezitewo m ka m bịakwute unu.Chineke wee gwa Mozis ọzọ, sị:Gawa, kpọkọta ndị okenye Izrel, gwakwa ha, sị: Jehova bụ Chineke nna nna unu hà apụtawo ìhè nihu m, Chineke Ebreham, Aịzik na Jekọb, wee sị: Aghaghị m ilebara unu anya, lebakwa anya nihe a na-eme unu nIjipt.Nihi ya, m na-asị, M ga-akpọpụta unu ná mmekpa ahụ ndị Ijipt na-emekpa unu wee kpọga unu nala ndị Ke na ndị Het na ndị Amọraịt na ndị Perizaịt na ndị Haịvaịt na ndị Jibọs, nala nke mmiri ara ehi na mmanụ aṅụ na-eru na ya.Ha ga-ege ntị nolu gị, gị onwe gị na ndị okenye Izrel ga-abịakwute eze Ijipt, unu ga-agwakwa ya, sị, Jehova bụ Chineke ndị Hibru agwawo anyị okwu, biko, anyị chọrọ ịga njem ga-ewe ụbọchị atọ nala ịkpa, anyị chọrọ ịchụrụ Jehova bụ Chineke anyị àjà.Ma mụ onwe m maara na eze Ijipt agaghị ekwe ka unu gaa ọ gwụla ma ọ bụ site naka dị ike.M ga-amatị aka m tie Ijipt ihe site nọrụ m niile dị ebube m ga-arụ nime ya; e mesịa, ọ ga-ahapụ unu ka unu laa.M ga-emekwa ka ndị a nweta ihu ọma ndị Ijipt; ọ ga-erukwa na mgbe unu na-ala, unu agaghị agba aka laa.Nwaanyị ọ bụla ga-arịọ onye agbata obi ya, rịọkwa nwaanyị bi nụlọ ya dị ka ọbịa ihe ndị e ji ọlaọcha mee na ihe ndị e ji ọlaedo mee na ákwà mgbokwasị, unu ga-ewere ha yiwe ụmụ unu ndị ikom na ụmụ unu ndị inyom; unu ga-agbawakwa ndị Ijipt aka. 